laion/Wikipedia-Exotic huggingface dataset:
Water Curses

Water Curses — ჯგუფ Animal Collective-ის EP დისკი, გამოცემული 2008 წლის მაისში კომპაქტ დისკის სახით. 12 ინჩიან გრამფირფიტაზე ჩანაწერი გამოვიდა 3 ივნისს. პირველი სამი სიმღერა ჩაწერილია Strawberry Jam-ის სესიებზე. ხოლო Seal Eyeing ჩაიწერა ნიკოლას ვერნესის სტუდიაში ბრუკლინში, ნიუ-იორკში. გრამფირფიტის ვერსიას მოჰყვება EP-ისMP3 და FLAC ფორმატში გადმოწერის საშუალება. ↑ Water Curses [EP by Animal Collective]. ციტირების თარიღი: 19 September 2016. ↑ Water Curses AllMusic-ზე ↑ Richardson, Mark. (May 6, 2008) Water Curses. Pitchfork Media. ციტირების თარიღი: 8 September 2016.
ზამთარი

ზამთარი — წელიწადის დრო, რომელიც დედამიწის ჩრდილოეთ ნახევარსფეროში ზამთრის მზებუდობის მომენტიდან (21 ან 22 დეკემბერი), გაზაფხულის ბუნიობის მომენტამდე (20 ან 21 მარტი) გრძელდება; ეკლიპტიკის მიმართ დედამიწის დახრილი ბრუნვის ღერძი, მზესთან მიმართებაში წარმოშობს წელიწადის დროებს. როდესაც საუბარია წელიწადის დროებზე, პირობითად ივარაუდება, რომ საუბარი გვაქვს ჩრდილოეთ ნახევარსფეროში არსებულ წელიწადის დროზე, თუმცა არ დაგვავიწყდეს, რომ ამავდროულად სამხრეთ ნახევარსფეროში წელიწადის დრო სარკისებულად იცვლება. მაშინ როდესაც ზამთრის თვეებში ჩრდილოეთ ნახევარსფეროში ზამთარია, სამხრეთ ნახევარსფეროში ზაფხულია და პირიქით. ჩვენი პლანეტის დახრილობიდან გამომდინარე, ზამთარი იწყება მაშინ, როდესაც დღე-ღამის განმავლობაში ღამის ხანგრძლივობა დღისაზე მაქსიმალური მეტობიდან (ზამთრის მზებუდობა) ნელნელა იწყებს შემცირებას და სრულდება მაშინ, როდესაც დღე-ღამის განმავლობაში, დღის ხანგრძლივობა იწყებს ღამის გახანგრძლივობაზე გატოლებას (გაზაფხულის ბუნიობა). ზამთრის მზებუდობაზე, დედამიწის ღერძის დახრილობა მზესთან მიმართებაში იმყოფება ისეთ მდგომარეობაში, რომლის დროსაც ჩრდილოეთი ნახევარსფერო მაქსიმალურადაა გადახრილი მზის საწინააღმდეგო მიმართულებით (შესაბამისად სამხრეთი ნახევარსფერო პირიქით — მზეთან მიმართებაში უკიდურეს ახლო მხარეს იმყოფება, რაც განაპირობებს იქ ზაფხულის დაწყებას). შემდეგ, დედამიწა ორბიტაზე გადაადგილებისას ნელნელა ინაცვლებს ისეთ პოზიციაზე, როდესაც დედამიწის დახრილი ღერძი ეკლიპტიკურად ისევ დახრილია, მაგრამ სივრცულად მზე-დედამიწის მონაკვეთთან მიმართებაში მართობულია, რის გამოც მზე დედამიწის ეკვატორის ზენიტში ექცევა და თანაბრად აცხუნებს მის ჩრდილოეთ და სამხრეთ ნახევარსფეროებს. აღნიშნული მდგომარეობას გაზაფხულის ბუნიობა ეწოდება. აღნიშნული მონენტის გადალახვისთანავე იწყება დღეღამის განმავლობაში დღის ხანგრძლივობის ღამისაზე გადამეტება, რაც მოასწავებს გაზაფხულის დაწყებას. ზაფხულის მზებუდობა (ჩრდილოეთი ნახევარსფერო გადახრილია მზის მიმართ) გაზაფხულისა და შემოდგომის ბუნიობა (დედამიწის ღერძი კვლავ დახრილია და იმყოფება ხედვის ვერტიკალურ სიბრტყეში) ზამთრის მზებუდობა (სამხრეთი ნახევარსფერო გადახრილია მზის მიმართ) ჩვეულებრივ ჩრდილოეთ ნახევარსფეროში ზამთრის თვეებია: დეკემბერი; იანვარი; თებერვალი. ხოლო სამხრეთ ნახევარსფეროში ზამთარი შემდეგ თვეებში უწევს: ივნისი; ივლისი; აგვისტო. ზამთარი წელიწადის ყველაზე ცივი დროა. დღეები მაქსიმალურად მოკლდება, თუმცა 22 დეკემბრიდან უკვე ნელ-ნელა ზრდას დაიწყებს. ადრე ბნელდება. ბევრ ქვეყანაში თოვლი მოდის და ყინვებს იჭერს. მცენარეების ზრდა წყდება. ფოთლოვანი ხეები შიშვლდება. ზამთრის სუსხს მხოლოდ წიწვიანი ხეები უძლებს. ზოგ ცხოველს ხშირი ბეწვი ან მატყლი ეზრდება, რომ არ შესცივდეს, ზოგს კი მთელი ზამთარი სძინავს. ზამთრის პეიზაჟი ზამთარი ფინეთში ზამთარი ავსტრიაში ქართული საბჭოთა ენციკლოპედია, ტ. 4, თბ., 1979. — გვ. 479. ვიკისაწყობში არის გვერდი თემაზე: ზამთარი
არშაკუნიანები

არშაკუნიანები — სამეფო დინასტიის სომხეთში (62-428), პართელ არშაკიდთა უმცროსი შტო. დააარსა პართიის მეფე ვალარშ I-ის ძმამ თრდატ I-მა (62, ოფიციალური 66-78). თავდაპირველად ტახტის პრეტენდენტს რომის იმპერატორის საბოლოო ნებართვით პართია აგზავნიდა. პართელი არშაკიდების დაცემის შემდეგ კი, როდესაც ირანში სასანიანები გამეფდნენ (226), სომხეთის მეფემ ხოსროვ I დიდმა არ ცნო ისინი და სომეხ არშაკუნიანთა ხელისუფლება მას შემდეგ მემკვიდრეობითი გახდა. არშაკუნიანების დროს სომხეთში ყალიბდებოდა ფეოდალური ურთიერთობა. თრდატ III დიდის (298-330) მეფობის წლებში. სომხეთის ოფიციალურ რელიგიად ქრისტიანობა გამოცხადდა (301). არშაკუნიანები იბრძოდნენ ფეოდალური სეპარატიზმის წინააღმდეგ და ქვეყნის დამოუკიდებლობისათვის, მაგრამ უშედეგოდ. ირანსა და რომს შორის დიდი სომხეთის გაყოფის შემდეგ (387) კი მათი ვასალები გახდნენ. 428 წელს არშაკუნიანების ხელისუფლება დაეცა. ქართული საბჭოთა ენციკლოპედია, ტ. 1, თბ., 1975. — გვ. 613.
რიო-გალიეგოსი

რიო-გალიეგოსი (ესპ. Río Gallegos) — ქალაქი არგენტინის პატაგონიაში, სანტა-კრუსის პროვინციის დედაქალაქი. 2001 წელს მისი მოსახლეობა შეადგენდა 79,000 ადამიანს. მდებარეობს მდინარე გალიეგოსის ოკეანესთან შესართავთან, ბუენოს-აირესიდან 2 636 კმ-ით სამხრეთით. 1982 წელს, ფოლკლენდის ომის მიმდინარეობისას, რიო-გალიეგოსის აეროპორტი არგენტინის საჰაერო ძალების მთავარ ბაზას წარმოადგენდა. არგენტინის ყოფილი პრეზიდენტი ნესტორ კირხნერი ( 2003-2007) 1987-1991 წლებში რიო-გალიეგოსის მერი იყო. მუნიციპალიტეტის ოფიციალური საიტი Video Footage of the City - YouTube Video Footage of the City 2 - YouTube
Fall Be Kind

Fall Be Kind — Animal Collective-ის EP დისკი, გამოცემული MP3 და WAV ფორმატებში 2009 წლის 23 ნოემბერს და CD-სა გრამფირფიტის სახით ბრიტანეთში 14 დეკემბერს, ხოლო აშშ-ში - 15 დეკემბერს. ზოგმა მაღაზიამ ავსტრალიასა და ახალ ზელანდიაში ერთი კვირით ადრე დაიწყო მისი გაყიდვა, რადგან ჯგუფს ამ დროს ტურნე ჰქონდა ამ ქვეყნებში. 2009 წლის 18 ნოემბერს Domino Records-მა შეცდომით ალბომის გამოსვლამდე გაუგზავნა მომხმარებლებს Fall Be Kind-ის წინასწარ შეკვეთილი დისკები, რის შედეგადაც ინტერნეტში გამოჩნდა მთლიანი EP-ის lossless ვერსია. ალბომი ჩაწერა ბენ ალენმა 2008 წლის თებერვალში ‘’Sweet Tea Recording Studio’’-ში ოქსფორდში, მისისიპის შტატში და 2009 წლის აგვისტოში სტუდია ‘’ Mission Sound’’-ში ბრუკლინში, ნიუ-იორკში. სიმღერაში What Would I Want? Sky გამოყენებულია Grateful Dead-ის პირველი ლიცენზირებული სემპლი.. Fall Be Kind-მა საყოველთაო აღიარება მოიპოვა კრიტიკოსებს შორის. Metacritic-ზე, რომელიც საშუალო რეიტინგს ითვლის 100 კრიტიკოსის მიმოხილვის მიხედვით, ალბომმა მიიღო საშუალო 84 ქულა, 21 მიმოხილვაზე დაყრდნობით, რაც “საყოველთაო აღიარებას“ ნიშნავს. What Would I Want? Sky კი გახდა მეორე სმიღერა, რომელმაც სრული 10 ქულა მიიღო Pitchfork Media-სგან. Avey Tare Geologist Panda Bear ჰითერ მაკინტოში - ჩელო Graze-სა და Bleed-ზე ბენ ალენი და Animal Collective - მიქშინგი რობ კარმაიკლი - დიზაინი ენდი მარკინკოვსკი და აარონ ერსოი - ჩაწერის ასისტენტები ↑ Phillips, Amy. (July 17, 2009) Animal Collective License First Legal Grateful Dead Sample Ever. Pitchfork Media. ციტირების თარიღი: December 3, 2009. ↑ http://www.metacritic.com/music/fall-be-kind-ep ↑ http://pitchfork.com/reviews/tracks/11644-what-would-i-want-sky/ ↑ http://i.imgur.com/D1u3b.jpg Animal Collective's Avey Tare Reveals All About New EP, Film, Tour Hiatus New Animal Collective EP
ედუარდო დუალდე

ედუარდო დუალდე (ესპ. Eduardo Alberto Duhalde Maldonado) – არგენტინელი პოლიტიკური მოღვაწე. არგენტინის პრეზიდენტი 2002-2003 წწ. პროფესიით ადვოკატი. პერონისტი. მისი მმართველობის დროს არგენტინამ თავი დააღწია ეკონომიკურ კრიზისს. 1973 წლიდან ბუენოს-აირესის მეტროპოლიის ხელმძღვანელი. 1987-1989 წწ. დეპუტატი და ვიცე-სპიკერი. 1989-1991 წწ. კარლოს მენემის ვიცე-პრეზიდენტი 1991-1999 ბუენოს-აირესის პროვინციის გუბერნატორი. ვიკისაწყობში არის გვერდი თემაზე: ედუარდო დუალდე (ესპანური) ოფიციალური საიტი დაარქივებული 2010-06-20 საიტზე Wayback Machine. (ესპანური) პრეზიდენტის ბიოგრაფია CIDOB Foundation-საგან დაარქივებული 2010-11-04 საიტზე Wayback Machine.
ბიზანტიონი

ბიზანტიონი (ბერძ. Βυζάντιον), იგივე ბიზანტიუმი (ლათ. Byzantium) — მეგარელთა ძველბერძნული ქალაქი-კოლონია თრაკიაში, ბოსფორის სრუტის სანაპიროზე. დაარსების თარიღად მიიჩნევა ძვ. წ. 667 წელი. ბიზანტიონის ხელსაყრელმა მდებარეობამ ორი კონტინენტის შესაყარზე და მთავარ საზღვაო მაგისტრალზე შავი ზღვისა და ხმელთაშუა ზღვის ქვეყნებს შორის, ხელი შეუწყო მის აყვავებულ ქალაქად გადაქცევას. მისი ასეთი მდებარეობის გამო ის ხშირად ყოფილა მაშინდელი დიდი იმპერიების ქიშპობის საგანი და ბევრჯერაც დაურბევიათ. რომის იმპერიის შემადგენლობაში შესვლამ მისი როლი რამდენადმე დააკნინა, თუმცა, IV საუკუნის დასაწყისში ბიზანტიუმის მდებარეობა ხელსაყრელად მიიჩნია რომის იმპერატორმა კონსტანტინე დიდმა და 330 წელს იმპერიის დედაქალაქი აქ გადმოიტანა და მის პატივსაცემად ქალაქსაც კონსტანტინოპოლი დაერქვა. რომის იმპერიის ორად გაყოფის შემდეგ 1000 წელზე მეტი ხნის განმავლობაში იყო მისი აღმოსავლეთი ნაწილის, იგივე ბიზანტიის იმპერიის სატახტო ქალაქი. ხოლო 1453 წლის შემდეგ, როდესაც იგი ოსმალებმა დაიკავეს, გახადა ოსმალეთის იმპერიის დედაქალაქი. ამ სტატუსით მან იარსება XX საუკუნის დასაწყისამდე. დღეს არის თურქეთის უდიდესი და ევროპის ერთ-ერთი უდიდესი ქალაქი სტამბოლი. ბიზანტიონი დაარსებულია მეგარელების მიერ, რომლებმაც რამდენიმე წლით ადრე დააარსეს ქალკედონი. მეგარელთა ექსპედიციის წინამძღოლი იყო ბიზასი (იგივე - ბიზანტი), ნახევრად ღმერთის შვილი, რომელმაც ბოსფორის სრუტის დასაწყისში, ქალკედონის მოპირდაპირე სანაპიროზე, მოხერხებულ, გორაკებიან ადგილზე დააარსა ქალაქი ბიზანტიონი. სხვა ვერსიით ბიზასი იყო მეგარის მეფის შვილი. მეტმუზეუმი ბრიტანეთის ხელოვნების სამეფო აკადემია დაარქივებული 2010-12-29 საიტზე Wayback Machine. ა. გელოვანი, მითოლოგიური ლექსიკონი, თბილისი, 1983 წ. გვ. 104.
მბურუკუიის ეროვნული პარკი

მბურუკუიის ეროვნული პარკი (ესპ. Parque Nacional Mburucuyá) — ეროვნული პარკი არგენტინაში. მდებარეობს კორიენტესის პროვინციის ჩრდილო-დასავლეთში. პარკი შეიქმნა 2001 წელს და მისი ამჟამინდელი ფართობი 176კმ²-ია. არგენტინის ეროვნული პარკების სია ეროვნული პარკის ოფიციალური საიტი დაარქივებული 2011-08-24 საიტზე Wayback Machine.
Animal Crack Box

Animal Crack Box — ჯგუფ Animal Collective-ის საკონცერტო კრებული, რომელიც გამოიცა შეზღუდული რაოდენობით 2009 წლის 11 მაისს ლეიბლზე Catsup Plate Records. კრებული გამოიცა მხოლოდ გრამფირფიტების სახით. კრებულის გამოცემ წლების განმავლობაში განიხილებოდა. საბოლოოდ 2009 წლის 18 მარტს Catsup-მა გამოაქვეყნა სიმღერების ჩამონათვალი და ყდა. სატესტო ვერსია იყიდებოდა eBay-ზე, საქველმოქმედო მიზნებისთვის. კომერციული ვერსია, სულ 1000 ასლი, გაყიდვაში 2009 წლის 11 მაისს გამოვიდა. Avey Tare Panda Bear Geologist Deakin ↑ Musikal Chairs review ↑ დაარქივებული ასლი. დაარქივებულია ორიგინალიდან — 2009-03-23. ციტირების თარიღი: 2011-01-07.
კოპოს ეროვნული პარკი

კოპოს ეროვნული პარკი (ესპ. Parque Nacional Copo) — ეროვნული პარკი არგენტინაში. მდებარეობს კოპოს დეპარტამენტში, სანტიაგო-დელ-ესტეროს პროვინციაში. პარკი შეიქმნა 1998 წელს და მისი ფართობი შეადგენს 1142.5კმ²-ს. არგენტინის ეროვნული პარკების სია ეროვნული პარკის ოფიციალური საიტი დაარქივებული 2010-08-11 საიტზე Wayback Machine.
კამპო-დე-ლოს-ალისოს ეროვნული პარკი

კამპო-დე-ლოს-ალისოს ეროვნული პარკი (ესპ. Parque Nacional Campo de los Alisos) — ეროვნული პარკი არგენტინაში. მდებარეობს ჩიკლიგასტის დეპარტამენტში, ტუკუმანის პროვინციაში. პარკი შეიქმნა 1995 წელს და მოიცავს 100 კმ²-ს. არგენტინის ეროვნული პარკების სია ეროვნული პარკის ოფიციალური საიტი დაარქივებული 2011-07-13 საიტზე Wayback Machine.
წყალწმინდა (მრავალმნიშვნელოვანი)

საკუთარი სახელი წყალწმინდა შეიძლება აღნიშნავდეს: წყალწმინდა – სოფელი ლანჩხუთის მუნიციპალიტეტში წყალწმინდა – სოფელი ერედვის მუნიციპალიტეტში
მეგარა

მეგარა (ბერძ. Μέγαρα) — ქალაქი შუა საბერძნეთში. მოსახლეობა დაახლოებით 30000 კაცი. დაფუძნებულია ანტიკურ ხანაში დორიელთა მიერ. მეგარიდის მხარის დედაქალაქი. მაშინდელ ევროპაში, აზიასა და აფრიკაში დაარსებული ჰქონდა მრავალი ქალაქი-კოლონია. მათ შორის ბიზანტიონი და ქალკედონი. თავის დროზე, თვით ათენს უწევდა მეტოქეობას. გელოვანი ა., მითოლოგიური ლექსიკონი, თბ., 1983, გვ. 296. კათოლიკური ენციკლოპედია ↑ 2021 Greek census <a href="https://wikidata.org/wiki/Track:Q62023493"></a> ↑ Greek census 1951 <a href="https://wikidata.org/wiki/Track:Q12876985"></a>
ევროზონის გაფართოება

ევროზონის გაფართოება არის ევროკავშირში (EU) მიმდინარე პროცესი, რომელიც მიუთითებს წევრი სახელმწიფოების ვალდებულებაზე, დანიის, გაერთიანებული სამეფოს და შვედეთის (დე ფაქტო) გამოკლებით, შემოიღონ ევრო ერთადერთ ვალუტად, როგორც კი მოთხოვნებს დააკმაყოფილებენ. ეს გულისხმობს ვალუტის გაცვლითი კურსის ევროპული მექანიზმის (ERM II) ორწლიან ეტაპს და ევროკავშირის საშუალო მაჩვენებელთან ინფლაციის შენარჩუნებას. საწყის ეტაპზე ევრო ევროკავშირის 11 სახელმწიფომ შემოიღო 1999 წელს. საბერძნეთი ევროზონას შეუერთდა 2001 წელს, ჯერ კიდევ ევროს ემისიამდე და სხვა ეროვნული ვალუტების ამოღებამდე. სლოვენია შეუერთდა 2007 წლის 1 იანვარს, კვიპროსი და მალტა 2008 წლის 1 იანვარს, სლოვაკეთი 2009 წლის 1 იანვარს, და სულ ბოლოს - ესტონეთი 2011 წლის 1 იანვარს. განრიგის მიხედვით, დარჩენილი სახელმწიფოებიდან უახლოესის მიერთება მოსალოდნელია 2014 წელს. დანიას არ აქვს მიერთების ვალდებულება, მაგრამ გეგმავს მეორე რეფერენდუმის გამართვას ევროზონიდან განცალკევების გაუქმებაზე. შეერთების შემთხვევაში, დანიას შეუძლია ევრო მყისვე შემოიღოს, რადგან „ERM II“ გავლილი აქვს. გაერთიანებული სამეფო და შვედეთი ERM II-სგან განცალკევებულნი არიან. ევროკავშირის ვალუტები ევროკავშირის გაფართოება ევროკავშირი ↑ Kubosova, Lucia (5 May 2008)). „Slovakia confirmed as ready for Euro“. euobserver.com. ციტირების თარიღი: 25 January 2009. შეამოწმეთ თარიღის პარამეტრი |date=-ში (დახმარება) ↑ Ministers offer Estonia entry to eurozone January 1
ბიზასი

ბიზასი (იგივე ბიზანტი) (ძვ. ბერძნ: Βύζας, თანამედროვე ბერძნ:Βύζαντας) — ძველბერძნული მითოლოგიის მიხედვით, პოსეიდონის ძე. ბიზანტიონის მითური დამაარსებელი. მეგარელთა ექსპედიციის წინამძღოლი, რომელმაც თრაკიაში, ბოსფორის სანაპიროზე შეარჩია მოხერხებული ადგილი ნავსადგურისათვის და იქ დააარსა ქალაქი ბიზანტიონი. ა. გელოვანი, მითოლოგიური ლექსიკონი, თბილისი, 1983 წ. გვ.104.
წყარო

წყარო შეიძლება აღნიშნავდეს: წყარო – მიწისქვეშა წყლის ბუნებრივი გამოსავალი წყარო – სოფელი გულრიფშის მუნიციპალიტეტში წყარო – ქართული საბავშვო სურათებიანი კრებული
ვლადიმერ უბილავა

ვლადიმერ უბილავა (დ. 22 დეკემბერი, 1914, ჭალე, წალენჯიხის მუნიციპალიტეტი — გ. 9 ივლისი, 1942) — ქართველი პოეტი. 1936-1941 წლებში სწავლობდა თბილისის სახელმწიფო უნივერსიტეტის ფილოლოგიურ ფაკულტეტზე. იყო მეორე მსოფლიო ომის მონაწილე. დაიღუპა 1942 წელს. თბილისში არსებობს მისი სახელობის ქუჩა. ქართული საბჭოთა ენციკლოპედია, ტ. 10, თბ., 1986. — გვ. 96. ვლადიმერ უბილავა — საქართველოს ბიოგრაფიული ლექსიკონი
Hollinndagain

Hollinndagain — ჯგუფ Animal Collective-ის საკონცერტო ალბომი (გამოცემული სახელით Avey Tare, Panda Bear და Geologist), რომელიც გამოვიდა 2002 წელს St. Ives-ზე. მიუხედავად იმისა, რომ ეს საკონცერტო ალბომია, ფანების უმეტესობა მას ჯგუფის მესამე ოფიციალურ ალბომად მიიჩნევს, რადგან მასში ახალი სიმღერები შედიოდა, Lablakely Dress-ის გარდა, რომელიც მანამდე Danse Manatee-ზე გამოჩნდა. Hollinndagain არის ჯგუფის მეორე ალბომის, Danse Manatee-ს პერიოდში ჩაწერილი საკონცერტო მატერიალის კრებული. პირველი სამი სიმღერა ჩაიწერა ნიუ ჯერსის რადო სადგურ WFMU-ზე გამოსვლისას. დანარჩენი ოთხი კი Black Dice-სთან ერთად ნიუ-იორკში, ნეშვილსა და ოსტინში გამართულ კონცერტებზე 2001 წლის ზაფხულში. თავდაპირველად ალბომის მხოლოდ 300 ასლი გამოიცა. ყოველ მათგანს ჯგუფის წევრების მიერ ხელით დამზადებული უნიკალური ყდა ჰქონდა. რამდენიმე წლის განმავლობაში ალბომი მხოლოდ გრამფირფიტის სახით არსებობდა. Animal Collective -ის საკუთარმა ლეიბლმა Paw Tracks ხელახლა გამოსცა ალბომი 2006 წლი 31 ოქტომბერს, კომპაქტ-დისკსა და გრამფირფიტაზე. ↑ https://www.allmusic.com/album/r858463 ↑ http://www.prefixmag.com/reviews/animal-collective/hollinndagain/15558/
წყაროსთავი

საკუთარი სახელი წყაროსთავი შეიძლება აღნიშნავდეს: წყაროსთავი – სოფელი საგარეჯოს მუნიციპალიტეტში. წყაროსთავი – ქართული ხუროთმოძღვრების ძეგლი ჯავახეთში. წყაროსთავი – ქართული ხუროთმოძღვრების ძეგლი კლარჯეთში. წყაროსთავი – წმინდა გიორგის სახელობის ეკლესია თელავის მუნიციპალიტეტში. წყაროსთავი – არხოტისწყალის შენაკადი.
უსასრულობა

უსასრულობა (ხშირად გამოისახება ∞ სიმბოლოთი) — ცნება სხვადასხვა სფეროში, განსაკუთრებით ხშირად გვხვდება მათემატიკაში და ფიზიკაში, და აღნიშნავს მახასიათებელს საზღვრისა ან/და დაბოლოების გარეშე. კაცობრიობამ ისტორიის განმავლობაში შექმნა უსასრულობის მრავალი იდეა. სიტყვა წარმოიშობა ლათინური infinitas-გან, რაც ნიშნავს „შემოუსაზღვრელობა“-ს. მათემატიკაში „უსასრულობა“ ხშირად გამოიყენება როგორც რიცხვი (ანუ ის გამოიყენება რაიმეს დასათვლელად ან გასაზომად, მაგ. „საგანთა უსასრულო რაოდენობა“) მაგრამ ის არ არის ისეთივე სახის რიცხვი, როგორიცაა მაგალითად ნამდვილი რიცხვი. უსასრულოდ მცირეთა შემცველ რიცხვთა სისტემებში უსასრულოდ მცირეს შებრუნებული რიცხვი არის უსასრულობა, ანუ რიცხვი, რომელიც მეტია ნებისმიერ ნამდვილ რიცხვზე. მე-19 საუკუნის ბოლოსა და მე-20 საუკუნის დასაწყისში უსასრულობასთან და უსასრულო სიმრავლეებთან დაკავშირებულ ცნებათა ფორმალიზაცია მოახდინა გეორგ კანტორმა. მის მიერ ჩამოყალიბებულ თეორიში გვხვდება სხვადასხვა ზომის (კარდინალობის უსასრულო სიმრავლეები. ასე მაგალითად, მთელ რიცხვთა სიმრავლე უსასრულოა, მაგრამ თვლადი, მაშინ როდესაც ნამდვილ რიცხვთა სიმრავლე არის უსასრულო, მაგრამ არათვლადი. ქართული საბჭოთა ენციკლოპედია, ტ. 10, თბ., 1986. — გვ. 183.
Wastered

Wastered — Black Dice-ისა და Animal Collective-ის ერთობლივი სინგლი, გამოსული 2004 წელს. ის გამოიცა 1000 ასლის ოდენობით. ამჟამად სინგლი გაყიდვაში აღარაა. Animal Collective-მა ასევე შეიტანა სიმღერის საკონცერტო შესრულება თავისი ალბომის Feels ბონუს დისკზე. ↑ დაარქივებული ასლი. დაარქივებულია ორიგინალიდან — 2010-08-23. ციტირების თარიღი: 2011-01-07.
კარწახი

კარწახი — სოფელი ახალქალაქის მუნიციპალიტეტში, თემის ცენტრი (სოფლები: კარწახი, ფილიპოვკა). მდებარეობს ჯავახეთის ზეგნის სამხრეთ ნაწილში, კარწახის ტბის მახლობლად. ზღვის დონიდან 1860 მეტრი, ახალქალაქიდან 30 კილომეტრი. 2014 წლის აღწერის მონაცემებით სოფელში ცხოვრობს 776 კაცი. კარწახი, 2005 სომხური ეკლესია სოფელში, 2005 ეკლესია შიგნით ეკლესია შიგნით სომეხი პოეტის - ჯივანის ძეგლი დღემდე დგას ვ. ი. ლენინის ძეგლი, 2005 მონუმენტი მეორე მსოფლიო ომში დაღუპულთათვის ქართული საბჭოთა ენციკლოპედია, ტ. 5, თბ., 1980. — გვ. 422. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
Who Could Win a Rabbit

Who Could Win a Rabbit — პირველი სინგლი ჯგუფ Animal Collective-ის მეხუთე ალბომიდან Sung Tongs. მის B-მხარეზე ჩაწერილია სიმღერა Baby Day. Pitchfork Media-მ Who Could Win a Rabbit დაასახელა 54-ე ადგილზე 2000-2004 წლების საუკეთესო სინგლებს შორის. მუსიკალური ვიდეოს რეჟისორია დენი პერეზი, რომელმაც მოგვიანებით იმუშავა ჯგუფის ვიზუალური ალბომ ODDSAC-ზე. ვიდეოში Avey Tare და Panda Bear არიან კურდღლისა და კუს როლებში, რომლებიც ერთმანეთს სირბილში ეჯიბრებიან, როგორც ეზოპეს იგავში. Geologist და Deakin შეჯიბრის მაყურებლები არიან. ↑ http://www.pitchforkmedia.com/article/feature/40540/page_5[მკვდარი ბმული] Fat Cat Records დაარქივებული 2010-08-17 საიტზე Wayback Machine.
ოლოზის ღვთისმშობლის ეკლესია

ოლოზის ღვთისმშობლის ეკლესია – ეკლესია გორის მუნიციპალიტეტის სოფელ ოლოზის აღმოსავლეთით, მდინარე ათრევის მარჯვენა ნაპირზე. ეკლესია დარბაზულია (6,9 × 10,8 მ), თარიღდება X–XI საუკუნეებით. ნაგებია შირიმის ქვის თლილი კვადრებით. დაზიანებულია: ჩანგრეულია საბჯენი თაღები, კამარა, აფსიდის კონქი, დანგრეულია კედლების მნიშვნელოვანი ნაწილი. ეკლესიას ორი შესასვლელი აქვს — სამხრეთით (ნაშთი შემორჩენილია კედლის დასავლეთ ნაწილში) და დასავლეთ კედლის სამხრეთ ნაწილში (შედარებით მცირე ზომისაა, შიგნიდან თაღოვანი, გარედან არქიტრავიანი). ნახევარწრიული აფსიდის ღერძზე თაღოვანი სარკმელია. თაღში სინგურისფერ ფონზე ყავისფერი ხაზით შესრულებული მცენარეული ორნამენტის ფრაგმენტია. სარკმლის ქვემოთ, კედლიდან მოცილებით დგას შირიმის ქვის სატრაპეზო. აფსიდის ჩრდილოეთით და სამხრეთით მცირე სწორკუთხა სათავსებია, რომლებიც დიდი ზომის ბრტყელი ქვებითაა გადახურული. სათავსებში აღმოსავლეთით მცირე თაღოვანი სარკმლებია. აფსიდი დარბაზისაგან გამოყოფილია განიერი, მარტივი კაპიტელით დასრულებული მხრებით, რომლებსაც ეყრდნობოდა სატრიუმფო თაღი. დარბაზის გრძივი კედლები წყვილი პილასტრით ორ თანაბარ ნაწილად იყოფა. აღმოსავლეთ ფასადის ფრონტონის ცენტრში მუქი ღვინისფერი ფერით ჯვარია გამოსახული. ჩრდილო-აღმოსავლეთით, კუთხეში, შემორჩენილია თარო-ლავგარდნის ფრაგმენტი. ეკლესიას სამხრეთით და დასავლეთით მინაშენები (გარშემოსავლელი) აქვს. კედლები შემორჩენილია 0,5–0,7 მ სიმაღლეზე. დასავლეთ მინაშენის კედლები დაფარულია მიწით, სამხრეთისა ჩახერგილია ქვებით. ქვებში შერეულია შესასვლელის (სამხრეთით უნდა ყოფილიყო) თაღის ქვა, სარკმლის წირთხლის და საბჯენი თაღის ქვები, ბრტყელი კრამიტი. სამხრეთ მინაშენის აღმოსავლეთ მონაკვეთში, ბოლოში, მცირე ზომის სათავსია, რომლის ჩრდილოეთ კედელზე შემორჩენილია ეკლესიის კედელში ჩადგმული კრონშტეინი. კრონშტეინს ეყრდნობოდა კამარის საბჯენი თაღი. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
ოლოზის წმინდა გიორგის ეკლესია

ოლოზის წმინდა გიორგის ეკლესია – ეკლესია გორის მუნიციპალიტეტის სოფელ ოლოზის დასაწყისში, მთის ფერდობზე. დაუთარიღებელია. ეკლესია დარბაზულია (6,2 X 4,2 მ), ნაგებია ქვიშაქვით, გამოყენებულია შირიმისა და რიყის მოზრდილი ქვებიც. ძლიერ დაზიანებულია: ჩანგრეულია კამარა, კონქი და კედლების ზედა ნაწილები. შიგნიდან არქიტრავიანი, გარედან თაღოვანი შესასვლელი სამხრეთ კედლის დასავლეთ ნაწილშია. ნახევარწრიული აფსიდი დარბაზისაგან გამოყოფილია მცირე მხრებით. აფსიდის ღერძზე თაღოვანი სარკმელია, რომლის ორივე მხარეს ღრმა, თაღოვანი ნიშებია. დარბაზის გრძივ კედლებზე წყვილი ერთსაფეხურიანი პილასტრია. სახურავი კრამიტის იყო. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
Grass (სიმღერა)

Grass — პირველი სინგლი ჯგუფ Animal Collective-ის 2005 წლის ალბომიდან, Feels. სინგლმა მაღალი შეფასება მიიღო კრიტიკოსებისგან მელოდიური პოპის და ყეფის შესანიშნავი ბალანსისთვის. Pitchfork Media-მ ის 31-ე ადგილზე შეიყვანა 2005 წლის ტოპ 50 სინგლის სიაში. Stylus-მა ის აგრეთვე შეიყვანა წლის 50-ეულში, ამჯერად 44-ე ადგილზე. სინგლი გამოიცა დიდ ბრიტანეთში CD-სა და გრამფირფიტაზე. ის აშშ-სა და კანადაში 2006 წლის 21 მარტს, ხოლო მსოფლიოს მასშტაბით 3 ივლისს გამოვიდა ბონუს DVD-სთან ერთად. DVD-ზე შევიდა Grass-ის, Who Could Win a Rabbit-ისა და Fickle Cycle-ის კლიპები. ↑ Pitchfork Media Top 50 Singles of 2005. დაარქივებულია ორიგინალიდან — 2007-07-14. ციტირების თარიღი: 2007-07-14. ↑ Stylus Top 50 Singles of 2005. დაარქივებულია ორიგინალიდან — 2007-10-20. ციტირების თარიღი: 2011-01-07.
ორმოცის ღვთისმშობლის ეკლესია

ორმოცის ღვთისმშობლის ეკლესია — ეკლესია გორის მუნიციპალიტეტის სოფელ ორმოცის განაპირას, სასაფლაოზე. აგებულია XIX საუკუნის მიწურულს. ეკლესია დარბაზულია (9 X 5,5 მ), ნაგებია დიდი ზომის ნატეხი ქვით, გამოყენებულია აგურიც. თაღოვანი შესასვლელი სამხრეთ კედლის დასავლეთ ნაწილშია. ეკლესიის უსწორო ნახევარწრიული აფსიდი დარბაზისაგან გამოყოფილია ვიწრო მხრებით. აფსიდის ღერძზე ერთი განიერი თაღოვანი სარკმელია, რომლის ორივე მხარეს მცირე ზომის თაღოვანი ნიშებია. აფსიდის იატაკი ეკლესიის ხის იატაკიდან ერთი საფეხურითაა ამაღლებული. დარბაზის დასავლეთ კედელში ერთი სარკმელია. კამარა სატრიუმფო და გრძივი კედლების კრონშტეინებზე დაფუძნებულ საბჯენ თაღებს და დასავლეთ კედელს ეყრდნობა. დარბაზი შელესილია. აღმოსავლეთ და დასავლეთ ფასადების სარკმლების თავზე აგურის წყობით გამოყვანილია საფეხურიან კვარცხლბეკზე დაყრდნობილი ჯვრები. ლავგარდანი აგურის ორი რიგისაგან შედგება. სახურავი თუნუქისაა. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
პატარა გარეჯვრის წმინდა გიორგის ეკლესია

პატარა გარეჯვრის წმინდა გიორგის ეკლესია – ეკლესია გორის მუნიციპალიტეტის სოფელ პატარა გარეჯვრის სამხრეთ-აღმოსავლეთით. თარიღდება გვიანდელი ფეოდალური ხანით. ეკლესია დარბაზულია (8,3 X 4 მ), ნაგებია რიყისა და ნატეხი ქვით. სამხრეთ კედელში არქიტრავით გადახურული კარია. ნახევარწრიულ აფსიდის თაღოვანი სარკმლის ორივე მხარეს თითო ოთხკუთხა ნიშია. თითო თაღოვანი სარკმელი დასავლეთისა და სამხრეთის კედლებშიცაა. დარბაზის კამაროვანი გადახურვა ემყარება დასავლეთ კედლის პილასტრებზე დადგმულ თაღს და აფსიდის მარტივპროფილიან იმპოსტებზე დაყრდნობილ სატრიუმფო თაღს. ეკლესიას აგურის თაროსებრი ლავგარდანი აქვს. ორფერდა სახურავი კვადრატული აგურისაა. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
პატარა მეჯვრისხევის ღვთისმშობლის ეკლესია

პატარა მეჯვრისხევის ღვთისმშობლის ეკლესია — ეკლესია გორის მუნიციპალიტეტის სოფელ პატარა მეჯვრისხევის ცენტრში, ხომასურიძიანთ უბანში. აშენებულია 1819 წელს ხომასურიძეების მიერ. ეკლესია დარბაზულია (8,8 X 5,3 მ), ნაგებია რიყის ქვით. შესასვლელი სამხრეთით აქვს. ნახევარწრიულ აფსიდში ერთი სარკმელი და ორი მოზრდილი ნიშია. აფსიდზე მიშენებულია აგურის სატრაპეზო. თითო სარკმელი სამხრეთ და დასავლეთ კედლებშია. დარბაზი გადახურულია აგურის ცილინდრული კამარით. დასავლეთ ფასადზე აგურის წყობით გამოყვანილია შეღრმავებული ჯვარი, ხოლო სამხრეთ ფასადზე, კარის თავზე - რელიეფური ჯვარი. კარის მარცხნივ, ზევით ჩასმულია ქვის ფილა, მხედრული წარწერით (აშენების თარიღი). კრამიტის ორფერდა სახურავი დაზიანებულია. საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.